
Бүген Татарстан Республикасы Президенты Рөстәм Миңнеханов Мәскәүдә эш сәфәрендә.

Эш сәфәре кысаларында ул Мәскәү өлкәсендә Советлар Союзы Герое Зоя Космодемьянская истәлегенә багышланган музей комплексында булды. Рөстәм Миңнеханов музей экспозициясе белән танышты һәм Зоя Космодемьянскаяны җәзалап үтергән урынга чәчәкләр салды.

Сберуниверситетта CDTO (chief digital transformation officer) дәрәҗәсе җитәкчеләре урынбасарлары өчен «Цифрлы трансформация» программасы тәмамланды.

Белем алу Мәскәүдә узды. Бүген, программаның соңгы көнендә, укучылар алдында Сбербанк президенты, идарә рәисе Герман Греф һәм Татарстан Президенты Рөстәм Миңнеханов чыгыш ясады.

Бүген Чаллыда “Сабан туе - 2021” узды. Чаллы халкын милли бәйрәм белән котларга ТР Премьер-министры Алексей Песошин килде. Хөкүмәт башлыгын шәһәр мэры Наил Мәһдиев озата йөрде.

Татарстанда финанслау лимиты 50 млн. сумга якын булган 2 программа тулысынча тормышка ашырылган. Бу – ветеринария идарәсе карамагындагы учреждениеләрне, авыл хуҗалыгы һәм азык-төлек идарәләре биналарын капиталь ремонтлау программалары. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Марат Айзатуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә шулай ук Татарстан Республикасы Премьер-министры Алексей Песошин да катнашты.

Кулланучылар хокукларын яклау һәм кеше иминлеге өлкәсендә күзәтчелек федераль хезмәтенең ТР идарәсе җитәкчесе Марина Патяшина республикада эпидемиологик хәл начарайган очракта мәҗбүри вакцинация кертүгә юл куйды. Бүген бу хакта ул Татарстан Республикасы Хөкүмәте Йортында узган республика киңәшмәсендә хәбәр итте.

Киңәшмәне барлык муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Премьер-министры Алексей Песошин да катнашты.

Сәламәтлекне сатып алып булмый, аны бары тик сәламәтлек саклау системасы һәм биредә эшләүче кешеләр ярдәмендә генә саклап калырга мөмкин. Татарстан Республикасы Президенты Рөстәм Миңнеханов «Ел табибы –Ак чәчәкләр» конкурсында җиңүчеләрне бүләкләү тантанасындагы чыгышын шундый сүзләрдән башлады.

Бүләкләү тантанасы бүген «Казан Экспо» халыкара күргәзмә үзәгендә узды.

Бүген Татарстан Республикасы Президенты Рөстәм Миңнеханов Татарстан Республикасы медицина учреждениеләре вәкилләренә 193 яңа автомобиль ачкычларын тапшырды.

Чара «Казан Экспо» халыкара күргәзмә үзәгендә узды. Тапшыру гадәттәгечә июнь аеның өченче якшәмбесендә (быел – 20 июньдә) билгеләп үтелә торган Медицина хезмәткәре көненә туры китерелгән.

Рөстәм Миңнеханов «Lada Largus» базасындагы 150 автомобиль һәм «Ford Transit» маркалы 43 микроавтобус ачкычын тапшырды.

Бүген Мамадыш шәһәрендә СССРның элеккеге баш хәрби прокуроры, СССР генераль прокуроры урынбасары Николай Афанасьевка бюст ачу тантанасы булды. Тантанада Татарстан Республикасы Президенты Рөстәм Миңнеханов, Үзәк хәрби округ хәрби прокуроры Александр Антюфеев һәм Николай Афанасьев оныгы Татьяна Соколова катнашты.

Медицина хезмәткәрләре бүген Казанның Оренбург тракты урамындагы 198 фатирлы торак йортта яңа фатирлар ачкычларын алдылар.

Яңа йортка күчүчеләргә ачкычларны тапшыру тантанасына Татарстан Республикасы Президенты Рөстәм Миңнеханов, Россия Сәламәтлек саклау министры урынбасары Олег Гриднев, ТР сәламәтлек саклау министрлыгы җитәкчелеге килделәр.

Татарстан Президенты Рөстәм Миңнеханов сәламәтлек саклау һәм Роспотребнадзор хезмәткәрләренә Татарстан Республикасы һәм Россия Федерациясе дәүләт бүләкләрен тапшырды. Тантаналы чара Казан Кремлендә узды.
Рәсми Татарстан